Kevin Costner

Kevin Michael Costner (* 18. Januar 1955 in Lynwood, Kalifornien) is en US-amerikaanschen Schauspeler, Filmproduzent un Speelbaas.

 Biografie 
Costner is de Söhn vun en irischstämmige Mudder, Sharon Rae Tedrck, un en düütschstämmigen Vadder, William Costner. In sien Schooltiet weer Cosnter Liddmaat vun‘n Karkenchor un schreev blangeto Gedichten. He gell as en Dagdrömer un Butensieter. Een vun sien gröttsten Hobbys weer jümmer de Sport. In de Jöögd hett he Basketball, Baseball un American Football speelt, later hett sik op in‘t Sport versöcht.

Vun 1973 an hett he an fief Avenden in de Week Schauspeelünnerricht nahmen. Dat College hett he 1978 in‘t Fack Business (so veel as Bedrievsweertschop) afslaten. Na sien Studium an de California State University hett he en Marketingberoop in Orange County annahmen un sien Leefste ut de Jöögdtiet, Cindy Silva, heiraadt. Bi en tofallig Drapen kreeg he vun Richard Burton de Raatslag, sik op de Schauspeleree to kunzentreeren, wenn he dat in den Beroop to wat bringen wull. Costner hett dorophen sien Beroop opgeven, is na Hollywood togen un höll sik dor toeerst as Lastwagenfohrer, Hoochseefischer un Busfohrer bi Stadtrundfohrten över Water. Sien Fro is as Schneewittchen in Disneyland optreden.

Sien Filmdebüt geev Costner 1974 mit de Softsex-Kummedie Sizzle Beach, U.S.A., de aver eerst 1986 rutbröcht worrn is, as Costner al lang en Star weer. De Dreiharbeiten weern rein gro nix för em, so dat he sik vörnahmen hett, de Schauspeleree blieven to laten, wenn he keen annere rullen finnen künn. Eerst Anfang vun de 1980er Johren keem he mit lüttere Rullen wedder na‘n Film torüch. Sien Szenen in de Tragikkummedie The Big Chill (1983) vun Lawrence Kasdan sünd rutsneden worrn, man Kasdan hett den jungen Costner 1985 denn en Hööftrull in den Western Silverado geven. Sien Speel un sien akrobaatschen Rietkünsten hebbt Indruck maakt un kemen bi de Tokiekers un bi de Kritikers goot an.

Sien Dörbrook to‘n Star harr he 1987 in den Film The Untouchables vun Brian de Palma. In‘t glieke Johr hett he den spoodrieken Thriller No Way Out dreiht. Twee Johr later harr he en wieteren Filmspood mit den märkenhaften Film Field of Dreams, över en Buern, de mit den Bo vun en Baseball-Stadion in sien Maisfeld de verleden Tieten torüchbeswört. To disse Tiet hett de Kritik Costner, de in sien Rullen jöögdhaften Charme un fasten Willen utstrahlen de, as en „ne‘en Gary Cooper“ fiert.

Op den Höögdpunkt vun sien Popularität hett Costner 1990 de Hööftrull in Dances with Wolves övernahmen un weer togliek ok Speelbaas un Produzent vun den Film. De meher as dree Stünnen duern Film is en internatschonalen Spood worrn, liekers de Fackwelt dat nich glöövt harr. De Film weer twölf mol för den Oscar nomineert un hett sövern dorvun wunnen. Bit Mitt vun de 1990er Johren keem denn meist een Spood na’n annern mit Filmen as Robin Hood: Prince of Thieves, JFK, Bodyguard oder Perfect World. 

De Verfilmen vun’t Leven vun Wyatt Earp vun Lawrence Kasdan mit Costne in de Titelrull weer 1994 teemlich mau. Een Johr later hett Costner den Science-Fiction-Film Waterworld produzeert, denn he nan Striet mit den Speelbaas Kevin Reynolds to’n Deel ok sülvst inszeneert hett. De Film weer dormols de düerste Film, de je dreiht worrn is, hett aver 264 Millionen US-Dollar inspeelt.The Numbers: Waterworld - Box Office Data, Movie News, Cast Information. (engelsch) De Film hett aver in de USA mit 88 Miollionen US-Dollar teemlich wenig inspeelt un gellt dor nu as finanziellen Flop. Twee Johr later hett Costner nochmol alles op een Kort sett, üm as Schauspeler, roduzent un Speelbaas en vergliekswies düre Mischen ut Western un Science-Fiction to dreihn. De Film The Postman is aver finanziell meist spektakulär na achter los gahn un hett Costner butendem noch de Golden Himbeer för den slechtsten Film vun’t Johr inbrocht.

Grode Filmen mit Costner sünd dorna nich mehr kamen. Liekers bleev he mit Hööftrullen in Filmen as Message in a Bottle, Thirteen Days oder Open Range wieter to sehn un bi sien Smack. 2007 hett he mit sien Rull as Regenmöörder in den Film Mr. Brooks överrascht. Costner weer in de düütschen Versionen tomeist vun Frank Glaubrecht synchrooniseert.

Costners Eh mit sien Fro Cindy Silva is 1994 na 16 Johren scheedt worrn. De beiden hebbt tosamen dree Kinner. Ut en korten Affär mit Bridget Rooney stammt sien Söhn Liam. Siet 2004 is he mit de düütschen Handtaschenmakersche Christine Baumgartner verheiraadt. De beiden hebbt tosamen twee Kinner. 2007 hett Costner mit Ünnerstütten vun sien Fro en Country-Grupp grünnt, de den Naam Modern West hett. Vun jem is bit hüüt een Album (Untold Truth) rutkamen.

 Filmografie (Utwahl) 
 Johr Titel FunkschoonSynchroonsnacker 1981 Sizzle Beach, U.S.Adt.: Heißer Strand, USA Schauspeler Frank Glaubrecht (Synchro 1991) 1982 Chasing Dreamsdt.: Chasing Dreams – Träume sind wie Staub im Wind Schauspeler   1983 Testamentdt.: Das letzte Testament Schauspeler   1985 Fandango Schauspeler Frank Glaubrecht 1985 Silverado Schauspeler Ulrich Gressieker 1985 American Flyersdt.: Die Sieger – American Flyers Schauspeler Sigmar Solbach 1987 The Untouchablesdt.: The Untouchables – die Unbestechlichen Schauspeler Heiner Lauterbach 1987 No Way Outdt.: No Way Out – Es gibt kein Zurück Schauspeler Frank Glaubrecht 1988 Bull Durhamdt.: Annies Männer Schauspeler Frank Glaubrecht 1989 Field of Dreamsdt.: Feld der Träume Schauspeler Frank Glaubrecht 1990 Revengedt.: Eine gefährliche Affäre SchauspelerProduzent Frank Glaubrecht 1990 Dances with WolvesDer mit dem Wolf tanzt SchauspelerSpeelbaasProduzent Frank Glaubrecht 1991 Robin Hood: Prince of Thievesdt.: Robin Hood – König der Diebe SchauspelerProduzent Frank Glaubrecht 1991 JFKdt.: JFK – Tatort Dallas Schauspeler Frank Glaubrecht 1992 The Bodyguarddt.: Bodyguard SchauspelerProduzent Frank Glaubrecht 1993 A Perfect Worlddt.: Perfect World Schauspeler Frank Glaubrecht 1994 Wyatt Earpdt.: Wyatt Earp – Das Leben einer Legende Schauspeler Frank Glaubrecht 1994 The Wardt.: Das Baumhaus Schauspeler Frank Glaubrecht 1994  Rapa Nui Produzent — 1995 Waterworld SchauspelerSpeelbaasProduzent Frank Glaubrecht 1996 Tin Cup Schauspeler Frank Glaubrecht 1997 The Postmandt.: Postman Schauspeler SpeelbaasProduzent Frank Glaubrecht 1999 Message in a Bottledt.: Message in a Bottle – Der Beginn einer großen Liebe SchauspelerProduzent Frank Glaubrecht 1999 For Love of the Gamedt.: Aus Liebe zum Spiel Schauspeler Frank Glaubrecht 2000 Thirteen Days SchauspelerProduzent Frank Glaubrecht 2001 3000 Miles to Gracelanddt.: Crime is King – 3000 Meilen bis Graceland Schauspeler Frank Glaubrecht 2002 Dragonflydt.: Im Zeichen der Libelle Schauspeler Frank Glaubrecht 2003 Open Rangedt.: Open Range – Weites Land SchauspelerSpeelbaasProduzent Frank Glaubrecht 2005 The Upside of Angerdt.:An deiner Schulter Schauspeler Frank Glaubrecht 2005 Rumor Has It…dt.: Wo die Liebe hinfällt Schauspeler Frank Glaubrecht 2006 The Guardiandt.: Jede Sekunde zählt – The Guardian Schauspeler Frank Glaubrecht 2007 Mr. Brooksdt.: Mr. Brooks – der Mörder in Dir SchauspelerProduzent Frank Glaubrecht 2008 Swing Votedt.: Swing Vote – die beste Wahl SchauspelerProduzent Frank Glaubrecht 2009 The New Daughter Schauspeler Frank Glaubrecht 2010 Company Men Schauspeler Frank Glaubrecht 2013 Man of Steel SchauspelerProduzent Frank Glaubrecht 2014 3 Days to Kill Schauspeler Frank Glaubrecht 2014 Black or White SchauspelerProduzent Frank Glaubrecht 2015 McFarland, USAdt.: City of McFarland Schauspeler Frank Glaubrecht 2016 Criminaldt.: Das Jerico-Projekt: Im Kopf des Killers Schauspeler Frank Glaubrecht 2017 Molly’s Game: Alles auf eine Karte Schauspeler  

 Utteken 
Kevin Costner heer al faken för Filmpriesen un Utteken nomineert. Tosamen weer he för mehr as 70 Priesen vörslahn. Uttekent worrn is he bit hüüt (Dezember 2013) mit 34 Filmpriesen, as to’n Bispeel:
 1990: mit den NBR Award in de Kategorie Best Speelbaas för Dances with Wolves.
 1991: mit den Oscar in de Kategorie Beste Speelbaas för Dances with Wolves.
 1991: mit den Oscar in de Kategorie Best Film för Dances with Wolves.
 1991: mit den Golden Globe in de Kategorie Best Speelbaas för Dances with Wolves.
 1991: mit den Motion Picture Producer of the Year Award för Dances with Wolves.
 1991: mit den Bronze Wrangler in de Kategorie Theatraalsch Speelfilm för Dances with Wolves.
 1991: mit den Sülvern Boor un de Berlinale in de Kategorie Rutragen Enektllistung för Dance with Wulves.
 1991: mit den DGA Award in de Kategorie Rutragen Leistung in en Speelfilm för Dances with Wolves.
 1992: mit den Mainichi Film Concours in de Kategorie Best utlännschen Film för Dance swith Wolves.
 1992: mit den Kinema Junpo Award in de Kategorie Best utlänsnch Film för Dances with Wolves.
 1992: mit den Guild Film Award in Gold in de Kategorie Best utlännsch Film för Dances with Wolves.
 2003: mit den Bronze Wrangler in de Kategorie Rutragen theatraalsch Speelfilm för Open Range.
 2003: mit sien Steern op’n Walk of Fame
 2005: mit den SFFCC Award in de Kategorie Best Nevendorsteller för The Upside of Anger
 2012: mit den Prime Time Emmy in de Katgeorie Rutragen Schauspeler in en Minireeg oder Film för Hatfields & McCoys
 2013: mit den Golden Globe in de Katgeorie Best Hööftdorsteller – Mini-Serie oder TV-Film för Hatfields & McCoys

Ünner de Priesen weer aver ok söss mol de Goldene Himbeer.

 Weblenken 


 Literatur vun un över Kevin Costner in de Düütschen Natschonalbökeree
 Offizielle Websteed

 Borns 

Kategorie:Mann
Kategorie:Börger von de USA
Kategorie:Schauspeler
Kategorie:Filmproduzent
Kategorie:Speelbaas
Kategorie:Boren 1955